cyanic-selkie/wikianc huggingface dataset:
Извршен совет на Собранието на Македонија од 1974
Извршниот совет на Народното Собрание на СР Македонија од 1974 е формиран на 8 мај 1974 година. Ја врши својата функција до 28 април 1978 година, кога е избран нов состав на Извршниот совет.
Состав на Извршниот совет
Составот на Извршниот совет е следниот:
NGC 168
NGC 168 — леќеста галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 168 се споменува и како ESO 474-4, MCG -4-2-26, AM 0034-225, IRAS 00341-2251.
Откривање
Објектот е откриен во 1886 година од страна на Франк Милер, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 168 е од видот S0-a. Видливиот сјај со голо око изнесува 14 m, оној во рамките на интервалот од минималната до максималната честота 14,9 m, додека површинскиот сјај изнесува 12,8 m/лм2. NGC 168 има привидни димензии од 1,2' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 36 м 38,6 с, а неговата деклинација, односно висината на лакот на тој агол, - 22° 35' 37". Положбениот агол на објектот е во износ од 26°.
Други поделби
Проучување на NGC 168 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2192. Во рамките на атласот на длабокото небо, Уранометрија 2000.00, објектот припаѓа на групата означена со бројот 306; додека во Каталогот на основни ѕвезди (GSC) е групиран под бројот 6421. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1271.
Бача кај Подбрдо
Бача кај Подбрдо (словенечки: Bača pri Podbrdu) — населба во Општина Толмин во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Динарски Планини
Долг е 645 км и се протега долж крајбрежјето на Јадранското Море, од Јулиските Алпи на северозапад, па до масивот Шара-Кораб. Највисока планина е Проклетие, на црногорско-албанската граница, со Езерскиот Врв (2.694 м).
Овој венец е меѓу најдолгите и најстрмните во Европа — по Кавказ, Алпите, Пиринеите и Скандинавските Планини. Составени се претежно од мезозојски и кенозојски седиментни карпи од доломит, варовник, песок и конгломерати од езерата и морињата кои некогаш ја прекривале нивната територија.
Во текот на алпската орогенеза пред 50–100 милиони години, огромниот страничен притисок создал превиткувања и свлекувања во карпите во облик на голем лак. Динарските Планини излегле во приближно напоредни венци, протегајќи се како ѓердан од Јулиските Алпи до северна Албанија, каде планинскиот терен се спушта во долините на Дрим и ниските предели на Косово и Метохија. Потоа се издигаат планините Шара и Кораб, па ваквиот терен продолжува во Егејска Македонија, Грција и планините на Пелопонез и Крит, Родос, па сè до Таур во јужна Турција.
Венецот е наречен по планината Динара (1.913 м), на границата помеѓу Хрватска и БиХ.
Геологија
Мезозојските варовнички облици се многу својствени за овој дел од Балканот. Карактеристичен за тие предели е карстот. Во леденото време не постоеле трајни покривки од мраз и немало значајна глацијација. Леднички долини и морени имаат само највисоките делови како Дурмитор, Орјен и Прењ до 600 м. Поради посебната посетавеност, Проклетие има историја на глацијација.
Од особено значање за месната геологија се варовничките карпи со раседи. Тие тешко и бавно еродираат и опстојуваат како стрмни свлечишта, низ кои реките имаат пробиено високи клисури и кањони. Ова е впрочем најваровничкиот дел на Европа. Ваквите карпи се порозни, но мошне црвсти и отпорни на ерозија. Најголема разјадлива сила е водата, која го растрова варовникот со својата природна киселост. Како што се цеди низ пукнатините во карпата, водата отвора и проширува процепи и канали до значителна длабочина, со што се создаваат големи подземни исцедни системи. Како што се спушта низ долгите периоди, водата зад себе остава суви пештери, вртачи и капрести вдлабнатини, како и лавиринт од подземни премини и окна. По извесно време, покривките на овие празнини се срушуваат навнатре и создаваат високи и многу стрмни клисури, и водата пак се враќа на отворено. Вака се создадени велелепните клисури на разни динарски реки како Врбас, Неретва, Тара и Лим.
Историја на подрачјето
По планинските предели се забележуваат срушени тврдини кои сведочат за долговековните војувања на народите во регионот. Во римскиот период, Динарските Планини биле збег за илирското нсаеление што им пружало отпор римските на освојувања кои почнале од јадранското крајбрежје уште од III век п.н.е. Во 168 г. п.н.е. Рим ја зазел цела Илирија, но Динаридите продолжиле да ги штитат востаниците сè до 14 г. Истите планини се причината што Отоманското Царство не успеале наполно да ја освојат Црна Гора. Во XX век планините повторно се покажале погодни за герилско војување, кога партизаните успешно извеле бројни акции против германскиот окупатор за време на Народноослободителната војна.
Населеност и стопанство
Планините и денес се слабо населени, а главни стопански активности се шумарството и рударството. Населението на Динарските Планини е највисоко по раст во светот, со просек од 185,6 см за мажи и 171,0 см за жени.
Планински превои
Најголеми превои на Динарските Планини се следниве:
Тунели
Поважни тунели што минуваат низ Динаридите се:
Планини и висорамнини
Динаридите ги опфаќаат следниве планини и висорамнини.
Никола Кињо
Кињо е роден во Воад, Моз, Лотарингија. Бил обучен за воен инженер. Уште од 1765 експериментирал со функционални макети на возила на парен погон на француската војска, наменети за влечење на тешки топови.
Кињо бил првиот кој го оспособил движето напред-занад на парниот клип за вртливо движење. Првата негова кола наречена „Fardier à vapeur“ („парна кола“) проработела во 1769. Следната година тој направил подобрена верзија. Неговото возило можело да влече 4 тони, а да вози со максимална брзина од 4 км/ч. Ова тешко возило имало две тркала подзади и едно напред, на кое се држел парен котел, а самото возило било управувано со кормило. Во 1771 возилото се удрило во ѕид, што ја чини првата автомобилска несреќа во историјата. Оваа несреќа заедно со финансиските проблеми му оневозможило на Кињо да продолжи со работата, меѓутоа во 1772, кралот Луј XV му доделил пензија од 600 франци за неговата иновативна работа.
Со Француската револуција оваа пензија била укината во 1789, и Кињо морал да пребегне во Брисел, каде живеел во беда. Кратко пред неговата смрт тој бил повикан назад во Франција од Наполеон Бонапарт. Тој се одзвал на овој повик и се вратил во Париз, каде починал.
Возилото од 1770 е зачувано и стои во Националната Конзерваторија на Уметностите и Занаетите во Париз.
Теспе
Теспе (Tespe) — општина во округот Харбург, во сојузната покраина Долна Саксонија, Германија.
Општински единици
Општината е составена од селата Теспе, Битлинген и Афендорф.
Список на државни водачи во 132 година
Ова е список на државни водачи во 32 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Египетски пашалак
Египет била најголема провинција во Отоманското Царство. Под власта на Османлиите земјата паднала на 22 јануари 1517 година во времето на Селим I. Разбирајќи ја важноста на Египет, Османлиите во Египет практикувале посебна политика и за разлика од останатите делови од империјата овде не бил воведен тимарски систем.
Во споредба со големината на империјата, во Египет имало само 10.000 војници бидејќи земјата се наоѓала многу далеку од главните фронтови каде Османлиите постојано војувале, главно во Европа и Персија. Се сметало дека воената служба во Египет била далеку поудобна и мирна за разлика од останатите османлиски провинции.
Значењето на Египет за Османлиското Царство било од големо економско и стратешко значење. Египет претставувал база за османлиските походи кон Црвено Море, во Јемен, Етиопија. Во текот на 16 век Суец бил проширен. Кога Португалија основала свои бази во Индија, Османлиите решиле да ја консолидираат својата положба на подрачјето околу Црвено Море. Така во истиот период биле основани бази во Јемен и Етиопија. Освојувањето на Египет на Османлиите им донело големи економски и финансиски предности. Приходите од даноците за земја, царините за морскиот и речниот транспорт биле користени за финансирање на војската.
Први години
Освојувањето на Египет на Османлиите им донело големи економски и финансиски предности. Приходите од даноците за земја, царините за морскиот и речниот транспорт биле користени за финансирање на војската.
По освојувањето на Египет османлискиот султан Селим I ја напуштил земјата. Големиот везир Јунус Паша бил поставен за прв османлиски управител на Египет. Наскоро султанот открил дека управителот изнудувал голем број на пари од државната каса па неговата функција била предадена на Хајир бег, поранешен управител на Алеп кој придонел во победата над Мамелуците кај Марџ Дабик.
Во првите години од османлиското владеење не бил променет значително феудалниот систем на управување со кој претходно владееле Мамелуците, и ним им било дозволено да се вратат на своите позиции. Земјата била поделена на 12 санџаци, а во времето на Сулејман I биле создадени и два дома наречени Голем диван и Мал диван. Во првите години управителите на Египет се менувале многу бргу главно поради можноста од натрупување на богатство на новите управители. Во времето на Сулејман I, Ахмед Паша започнал со востание прогласувајќи се за султан на Египет и започнал со печатење на монети во свое име. Кога истанбулските власти разбрале за ова, на чело со Паргали Ибрахим Паша биле испратени османлиските сили кои го задушиле востанието а Ахмед бил погубен.
17 век
Во текот на 17 век биле предизвикани неколку промени на водачите на тамошната војска бидејќи често се случувало бунтови од самата армија главно од економски причини, во често мотивите биле и од етничка и расна природа. Во 1604 година управителот Мактул Хаџи Ибрахим Паша бил убиен од страна на војниците а неговата глава поставена пред портата Баб Зувеила во Каиро. Во 1609 година избувнале немири меѓу силите на наследникот на Ибрахим, Мухамед паша (1607-1611) и војската. Поради овој конфликт морал да интервенира големиот везир Кара Мехмед Паша кој на 5 февруари 1610 година влегол триумфално во Каиро, ги погубил водачите на бунтот и протерал голем дел од учесниците во Јемен. Некои историчари овој настан го опишуваат како второ османлиско освојување на Египет.
Во следниот период, Кара Мехмед Паша извршил големи финансиски реформи, главно поврзани со даночните потешкотии на тамошното население кое означува дека Османлиите кон крајот на 16 и почетокот на 17 век започнале својата империја постепено да ја претвораат од освојувачка во бирократска земја. Во тоја аспект, османлиското владеење над Египет и Хиџаз се сметало како одговорност на самиот султан и сигурност за исламските свети места Мека и Медина. По освојувањето на Крит во 1669 и на Багдад во 1636 година улогата на Египет во внатрешноста на империјата се намалила. Во следниот период се намалила опасноста од Португалците во Црвено Море, па египетска експедиција на тоа подрачје не била потребна. Сите овие случувања довеле до намалување на воениот морал на водачите на Египет.
Египет во текот на 17 век духовно се развивал на доста специфичен начин. Главните верски поглавари и понатаму биле директно поврзани со Истанбул. Голем број на евнуси, управители и разни османлиски државници играле одредена улога во образовниот процес и верскиот поглед на Египет. Во овој период значително се зголемил бројот на арапските студенти на универзитетот Азхар.
18 век
Во текот на XVIII век, Египет започнал со своите акции за добивање на автономија. Власта на пашата значително се намалила, додека големо влијание врз политиката на земјата добиле мамелучките бегови. Кога Египет излегол од општата пасивна состојба која била наметнета од Османлиите во текот на претходните два векови, земјата започнала слободно да ги развива своите надворешни односи со Европа каде на чело со мамелучките бегови земјата станала стратешка за европските трговски сили. Египет во овој период станал најбогатиот османлиски ејалет снабдувајќи ја земјата со рж, шеќер, пченица итн.
Кон крајот на 18 век, Османлиите постепено ги губиле своите позиции во Египет, главно поради тоа што поголемиот дел од административните и воените единици биле заземени од локалните бегови. Многу често во земјата избувнувал конфликт меѓу две секти и тоа касимирска секта која имала босанско потекло и фикариска секта која по потекло била од Кавказ. Во 1711 година избувнал крвав конфликт меѓу овие две секти кој трале 80 денови. Конфликтот завршил со убиство на водачот на фикариската секта, а самата османлиска централна власт немала никакви шанси да го спречи конфликтот и ситуацијата да ја стави под своја контрола. . Во 1730-тите години конфликтите довеле до потполно уништување на овие секти, па власта ја презела сектата Каџагли. Голем дел од анадолските доселеници биле дел од нејзините сили.
19 век
Во август 1797 година генералот Наполеон Бонапарт во писмо до Директориумот понудил да поведе воена експедиција, чија цел била преземањето на Египет која била покраина на Отоманското Царство, со цел заштита на француските комерцијални интереси и прекин на британските патишта кон Индија. Бонапарт се стремил кон француско владеење на Блискиот Исток за да може да се поврзе со муслиманскиот непријател на Британците во Индија - Типу-султан. Наполеон напишал дека колку побрзо го заземе Египет толку побргу ќе може да создаде врски со индиските кнезови за полесен напад врз англичаните. По пристигнувањето во Египет (според планот, во близина на Александрија), наполеоновата армија победила повеќе од 21.000 мамелуци во Битката кај пирамидите (околу 40 000 мамелуци не учествувале во битката), која се одржала на околу 9 милји (15 км) од пирамидите. Додека битката на копното била решавачка победа за Французите, британската морнарица успеала да компензира во морските борби. Француската флота била заробена додека Наполеон останал на копното. На овој начин неговата цел да ги зајакне француските позиции во Средоземното Море останале неисполнети.
Во текот на следниот период се одвиле две војни против Османлиите на чело со Мухамед Али Паша во периодот од Османлиско-египетска војна (1831–1833)|1831 до 1833 година, како и во периодот од 1839 до 1841 година. По крајот на овие две војни, Мухамед Али Паша бил признаен како легитимен владетел на Египет.
20 век
По Првата светска војна, Османлиите конечно биле поразени и Британија добила голема контрола над земјата. По војната продолжиле конфликти за независност на земјата, која ја добила во 1922 година на чие чело застанал кралот Фуад II. Во 1936 година бил постигнат договор помеѓу Британија и Египет според кој британските трупи го контролирале само Суецкиот Канал во земјата.
Втора фудбалска лига на Македонија 2019/2020
Втората фудбалска лига на Македонија 2019/2020 - 28. издание на Втората фудбалска лига на Македонија. Сезоната започнала на 24 август 2019, а завршила на 8 март 2020. Првично, било пранирано оваа сезона да биде последната сезона со по десет екипи, бидејќи од следната сезона било во план да се одржат Лигите Исток и Запад со по осум екипи.
Поради ширењето на пандемијата на COVID-19 од вирусот SARS-CoV-2, Фудбалската федерација на Македонија на 12 март 2020 (после 17 одиграни кола) одлучила, поради безбедноста на фудбалските работници, привремено да ја суспендира Втората лига и останатите натпреварувања организирани од Федерацијата. На 26 мај, Федерацијата одлучила дека Првенството воопшто нема да се продолжи. Три дена подоцна, Федерацијата одлучила дека првите моментално пласирани екипи од лигите, Пелистер и Беласица, ќе бидат унапредени.
Екипи
1 Вардари бил унапреден бидејќи го освоил баражот за унапредување, како пополнување на местото во Втора лига - Запад.
Местоположба според коло
Табелата ги покажува позициите на екипите по секое завршено коло.
Захарија Копистенски
Захарија Копистенски (починал на 21 март 1627) бил архимандрит на Киевската Печерска Лавра во Украина. Тој е најпознат по неговото полемичко дело Палинода, во кое го бранел источното православие против унијатите. Ги превел и Хорологионот и делата на Јован Златоуст.
Втора фудбалска лига на Македонија 2019/2020
Екипи
1 Поради реновирање на теренот на Стадионот во Штип, Брегалница 2008 одиграла еден натпревар на Градскиот стадион Пехчево (7. коло).
Захарија Копистенски
Копистенски студирал на Академијата Острох. За време на неговиот живот, Киев бил дел од Полско-литванскиот Комонвелт, а Копистенски бил дел од кругот на православни свештеници кои промовирале идеи за национално ослободување и културно самоодржување. Тој е веројатниот автор на Хустиновата хроника, која ја следи историјата на Украина до 1598 година Тој го наследил Јелисеј Пленетски како архимандрит во 1624 година.
Втора фудбалска лига на Македонија 2019/2020
Екипи
2 Првакот од Третата лига - Југоисток 2018/19, Дојранско Езеро, го откажал учеството во Втората лига - Исток за следната сезона. Следната екипа со можно право за унапредување, Тиверија, исто така ја одбила поканата за Втората лига. И седмо пласираниот исфрлен второлигаш од минатата сезона - Детонит Јуниор, ја одбил поканата и со тоа да се врати во второлигашкото друштво. Само Каменица Саса ја прифатила поканата и се вратила во Лигата откако била отпадната според пласманот.
3 Поради реновирање на теренот на Стадионот во Кавадарци, Тиквеш 1930 Кавадарци одиграл еден натпревар на Стадионот Зоран Паунов во Велес (15. коло).
Ждрепка за унапредување (Втора лига)
На 2 јули 2020 година, Федерацијата одлучила моменталните екипи на првите места во Третата лига да играат бараж за унапредување помеѓу себе (трите западни екипи во групен бараж, а двете источни екипи во бараж со еден натпревар), за да се добијат двете екипи кои ќе бидат унапредени. Но поради заразувања на неколку фудбалери со COVID-19, баражите биле откажани. Потоа, преку ждрепка, на 17 јули биле избрани Велешта за во Западот, и двете екипи конкуренти од Истокот - Росоман 83 и Слога 1934 поради откажувањето на Питу Гули.
Фудбалска репрезентација на Југославија
Фудбалска репрезентација на Југославија — фудбалска репрезентација којшто го претставувала Кралството Југославија (1918–1943), познато и како Кралството на Србите, Хрватите и Словенците до 1929, и Социјалистичка Федеративна Република Југославија (1946–1991). Постигнувала големи успеси на светско ниво. Во 1992, за време на југословенските војни, тимот имал забрана за учество на меѓународни натпревари како дел од санкцијата на Обединетите Нации. Во 1994, кога бојкотот бил укинат, била заменета како фудбалска репрезентација на Федерална Република Југославија односно фудбалска репрезентација на Србија и Црна Гора.
Српската фудбалска репрезентација го наследила местото на Југославија во ФИФА и УЕФА и се смета како единствен наследник на Југославија според двете организации.
Георги Варналиев
'''Георги П. Варналиев', со псевдоним Морел'', — македонски револуционер учесник во македонското револуционерно движење и деец на Македонската револуционерна организација.
NGC 6561
Податоци од набљудување
Според морфолошката класификација на галаксиите, NGC 6561 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 10 м 30 с, а неговата деклинација, односно висината на лакот на тој агол, -16° 43' 28"".
Други поделби
Проучување на NGC 6561 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 294; додека во Каталогот на основни ѕвезди (GSC) е групиран под бројот 6264. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1106.
Пал мал (игра)
Пал мал-от бил популарен во Италија, Франција and Шкотска, а потоа дошол и во Англија во XVII век. Името „пал мал“ не се однсеува само на играта, туку и на токмакот со кој се игра. Многу градови денес имаат прави улици и корза кои еволуирале од алеи каде се играла оваа игра. Две вакви места во Лондон се Пал Мал и Шеталиштето (The Mall). Кога играта се демодирала, некои од овие алеи станале трговски улици, од каде потекнува американскиот збор shopping mall (трговски центар); други еволуирале во тревнати сенливи корза кои и ден денес се нарекуваат malls.
Манастир „Св. Дух“ - Везник
Свети Дух (Ιερά Μονή Αγίου Πνεύματος) — манастир кај селото Везник, Серско, Егејска Македонија. Влегува во состав на Серско-нигритската епархија на Цариградската патријаршија.
Манастирот се наоѓа на 2 км северно од Везник, на јужните падини на Сминица. Подигнат е во 1857 г. за време на митрополитот Јаков Серски (подоцна александриски патријарх), крај изворот посветен на Светото Тројство. Според месната легенда, везничките Турци решиле да го преземат изворот, кој го анрекувале Али Блема, за таму да изградат џамија и амам. Мухтарот на Везник повикал кадија ид Сер, кој во присуство на христијаните и муслиманите решил дека изворот им припаѓа на муслиманите. Турците изградиле базен и свечено го отвориле, но на свеченоста една млада турска танчерка паднала во него и се удавила. Турците ги срушиле градбите и им дозволиле на христијаните да направат црква. Хамот е подигнат од жителите на Везник и околните села исклучително брзо, при што селаните направиле редица долга 2 км за пренесување на камења од Сминица од рака на рака. Поради оваа брзина, црквата е мала и има архитектонски недостатоци.
Храмот е камена базилика со дрвен покрив и ѕидови дебели 1,1 м. Има должина од 7,85 м и ширина од 4,70 м. Апсидата на исток однадвор е полукружна. Црквата има втора ниша — жртвеник. Под чесната трпеза е светата вода, која тука дотекува од извор неколку метри северозападно од храмот. Наосот е мал и затоа подоцна е проширен со притвор со димензии од 8,3 × 5,6 м и женска црква над него. Покривот на припратата е завршен во 1935 г. Подоцна женската црква е срушена.
За подигањето на храмот сведочат три натписи на мермерни плочи. Два се вградени во јужниот ѕид. Третиот натпис е над главниот влез. Овој натпис ги повторува информациите од претходните и додава дека храмот бил живописан, но дека фреските биле повредени и се одново пресликани во 1939 г. за време на митрополитот Константин Серски. Фреските во наосот и нартексот се конзервирани во 2001 г.
Црквата е живописана. Во неа има неколку вредни икони: „Свети Архангел Михаил“, „Света Троица“ (дело на довишкиот зограф Георгиос Николау), втора икона на Света Троица, „Света Богородица Патеводителка“, „Успение на Пресвета Богородица“, „Исус Христос“, како и „Свети Јован Претеча“ на иконостасот лево од Христос датирана во 1859 г.
Конакот на манастирот е изграден или подновен во 1865 г. според гравираната плоча на него.
Во манастирскиот двор има многувековен чинар широк 11 м, како и три чешми — од 1866, 1876 и 1878 г. Првоспоменатата чешма има вградена римска стела со тракиски коњаник, три женски и две машки глави.
Сем Смит
Семуел Фредерик "Сем" Смит (роден на 19 мај 1992) е англиски пејач и текстописец. Во кариерата му помогнала соработката со англиското дуо Disclosure на нивниот сингл "Latch" во октомври 2012, кој подоцна се пласирал на седмото место на британската музичка список на синглови. Неговата следна соработка на песната на Naughty Boy "La La La"—му донела пласман на првото место на музичката список на синглови во мај 2013.
Во декември 2013 бил номиниран за награда на Британските музички награди во категоријата "Избор на критичарите" и за изборот на BBC Sound of 2014 (Звукот од 2014); ги освоил двете награди. Во мај 2014 Capitol Records UK го објавил неговиот дебитантски албум, In the Lonely Hour. Пред соработката на песната "La La La", го објавил синглот "Lay Me Down". Втор сингл од албумот бил, "Money on My Mind", којшто станал неговиот втор сингл на првото место на британската музичка список на синглови. Трет сингл од албумот бил, "Stay with Me", со којшто постигнал меѓународен успех достигнувајќи до првото место на британската и второто место на американската музичка листа Billboard Hot 100. Четвртиот сингл, "I'm Not the Only One", достигнал во првите 5 на двете земји, додека петтиот сингл, "Like I Can", стигнал до деветтото место на британската музичка листа.
Во декември 2014 бил номиниран за шест Гремија, и на нивното 57-мо доделување во февруари 2015 освоил четири; еден за најдобар нов изведувач додека синглот "Stay with Me" му донел Греми за рекорд на годината и песна на годината, а албумот In the Lonely Hour за најдобар поп вокален албум. На доделувањето на Британските музички награди 2015 добил награда за пробивен британски музички чин и за глобален успех. Во октомври 2015 ја објавил песната "Writing's on the Wall", песна која била користена во филмот Спектр; влегол во Гинисовата книга на рекорди кога песната станала прва од некој филм за Џејмс Бонд која се пласирала на првото место на британската музичка топ-листа. Во јануари 2016 песната исто така му донела Златен глобус за најдобра песна.
Рани години
Роден е во Лондон, Англија. Татко му е Фредерик Смит, а мајка Кејт Касиди, по занимање брокер. Сем бил член на театарот на Youth Music Theatre UK и настапувал во нивната адаптација "Oh! Carola". Пред театарот, бил во разни џез бендови. Ментор му била џез-пијанистката Џоана Иден која го учела да пее и да пишува песни. Одел на училиште во Католичкото училиште Св. Марија во Бишоп'с Стротфорд (град во Источен Лондон).
Музички стил
Смит ги наведува Адел и Ејми Вајнхаус како две главни лисчности кој влијаеле на неговото музичко создавање. Во интервју за списанието Rolling Stone, ги навел Витни Хјустон и Мараја Кери како најдобри изведувачки на R&B. Исто така навел дека на неговото музичко создавање влијаеле Кристина Агилера, Бијонсе и Лејди Гага. Исто така искоментирал на тоа што гласот често му се одликува како глас на дива велејќи:
Државен код
Државен код претставува краток географски код составен од букви или броеви (геокодови), развиен за да се претставуваат државите или зависните територии за потребите при обработка на податоци и за олеснување на комуникациите. Поради тоа, се развиени неколку различни системи. Најпознат меѓу нив е ISO 3166-1.
Изразот државен код понекогаш се користи за повикувачките броеви на различни држави, на пример E.164 повикувачки броеви на државите.
Гросефен
Гросефен (Großefehn; Grootfehn) — општина во округот Аурих, во сојузната покраина Долна Саксонија, Германија. Се наоѓа околу 10 километри југоисточно од окружниот град Аурих.
Гросефен се состои од три села Ост-, Мите- и Вестгросефен. Административно седиште е селото Остгросефен.
Местоположба
Гросефен се наоѓа во северозападниот дел на Германија во областа Источна Фризија, во јужниот дел на округот Аурих. Со градот Аурих, општината се граничи непосредно. Други поголеми градов во близина се Емден на запад (околу 25 километри), како и Вилхелмсхафен.
Општината има површина од 127,25 квадратни километри, со што е на седмото место по површина од сите источнофризиски општини. Во рамки на округот Аурих, Гросефен е трета најголема опшштина по Аурих и Крумхерн.
Општината во просек се наоѓа на околу пет метри надморска височина.
Општински единици
Гросефен се состои од 14 единици.
Соседни општини
Гросефен се граничи на запад со општината Илов, на север со окружниот град Аурих (градските единици Ширум, Визенс и Брокцетел) и на исток е градот Висмор. Овие три општини се наоѓаат во округот Аурих. Југоисточно од Гросефен се наоѓа општината Упленген, а на југ се наоѓаат општините Фирел, Хезел и Нојкамперфен (сите во општинската заедница Хезел). Југозападно од Гросефен се наоѓа општината Мормерланд. Второспоменатите општини се наоѓаат во округот Лер.
Црква „Св. Пантелејмон“ - Лерин
Свети Пантелејмон или Свети Пантелеј (Αγίου Παντελεήμονα) — црква во градот Лерин, Егејска Македонија, катедрален храм на Леринско-преспанско-еордејската епархија на Цариградската патријаршија.
Историја
Во 1882 г. црковната општина во Лерин на чело со Константин Гулапчев добила ферман за изградба на своја црква. Во 1887 г. Христо Сисес (Χρήστος Σύσες) ја подарил својата куќа за таа цел. Во март 1889 г. е завршен параклисот „Св. Пантелејмон“ во маалото Варош спроти грчката митрополија и општина, на денешната улица „Василеос Георгиос“. Македонците, одбивајќи да одат во грчка црква, оделе во куќата на отецот Гулапчев, кој имал прилагодена една соба како параклис. По една до две години на местото на параклисот е направена голема црква, возглавена од Бугарската егзархија под чие врховенство потпаднало македонското население.
Во 1895 г. во Лерин црковната општина ги издржувала училиштата и катедралата „Свети Пантелеј“.
На 10 ноември 1910 г. храмот е свечено осветен во присуство на митрополитот Мелетиј Велешки, архимандритот Никодим, други виши свештеници и сите попови од Леринската каза.
По влегувањето на грчка војска во Лерин во 1912 г. црквата ѝ е одземена на егзархиската општина и во неа е преместено седиштето на патријаршиската Мегленска епархија, кое дотогаш било во „Св. Ѓорѓи“.
Во 1949 г. црквата била погодена од граната во Битката за Лерин во текот на Грчката граѓанска војна. Тогаш се уништени трите куполи и целиот покрив. На почетокот на 1950-тите градбата е наполно изменета, и избришани се сите словенски натписи под иконите. Срушена е и малата камбанарија, и во 1957 г. е изградена поголема. Иако тогаш црквата била во многу добра состојба, ревносно антимакедонскиот лерински митрополит Августин Кандиотис во април 1971 г. решил да ја срамни со земја и на нејзино место да подигне нов храм со финансиска помош од диктаторот Георгиос Пападопулос. Новата црква е осветена на 27 јули 1972 г.
Спектар (списание)
Спектар е меѓународно списание на Институтот за македонска литература во Скопје.
Историјат
Првиот број на списанието излегол во 1983 година. Списанието излегува двапати годишно. Главни уредници на списанието биле: Гане Тодоровски, Георги Сталев, Вера Стојчевска-Антиќ, Ѓорѓи Поп-Атанасов, Душко Наневски, Саво Цветановски и други. Списанието од 2010 година го уредува меѓународна редакција. До 2018 година од Спектар излегле вкупно 72 броја. Неговиот профил е познат и достапен во сите славистички центри, научни и универзитетски установи и големи библиотеки.
Славко Упевче
Славко Упевче — македонски сликар.
Животопис
Упевче е роден во 1951 година во Охрид. Дипломирал на Факултетот за Ликовни Уметности во Скопје, во класата на проф. Рубенс Корубин. Член е на ДЛУМ и ДЛУПУМ, а со самостојни изложби до сега се претставил низ Македонија, Бугарија, Србија, Хрватка, Словенија, како и на повеќе групни ликовни изложби и колонии во Европа и Америка. Неговите дела се наоѓаат во збирка на сите континенти. Негов син е познатиот мозаичар Никола Упевче. Самостојни изложби
Абдулаје Дукуре
Абдулаје Дукуре (роден на 1 јануари 1993, во Мелан-ан-Ивлин) е француски фудбалер, играч од средниот ред на Евертон.
Биографија
Дукуре е роден во Мелан-ан-Ивлин, Франција, од родители со потекло од Мали. Неговиот братучед Лаџи Дукуре е француски атлетичар.
Технички карактеристики
Играч од средниот ред познат по својата физичка сила и борбеност. Има добри способности за уфрлувања во празен простор од втор план без топка и е многу силен во двобоите со противничките играчи како и во играта во воздухот, поради што најмногу му одговара позицијата box-to-box.
Рен
Како производ на академијата на фудбалскиот клуб Рен, Дукуре ги минал сите младински категории во клубот. Своето деби за првиот тим на Рен го направил во завршницата од сезоната 2012-2013, започнувајќи како стартер во победата со 2-0 на гостувањето кај Брест во натпревар одигран на 27 април 2013. Уште на своето деби, во 28-мата минута од споменатиот натпревар, Дукуре го постигнал својот прв погодок во дресот на Рен што бил и неговиот прв професионален погодок во кариерата.
Следната сезона, тој играл многу поредовно и постигнал 6 голови на 20 првенствени натпревари, вклучувајќи го и оној на Велодром со кој го одлучил победникот во натпреварот против Олимпик Марсеј.
Дресот на Рен го носел до 2016 година, забележувајќи вкупно 92 настапи и 16 голови.
Гранада и Вотфорд
На 1 февруари 2016 година, Дукуре потпишал договор со англискиот премиерлигаш Вотфорд за необјавена сума и веднаш отишол на позајмица во шпанската Гранада. Тој го направил своето деби во Ла Лига една недела подоцна, влегувајќи како замена во 80-тата минута на местото на Адалберто Пењаранда во поразот на домашен терен со 1–2 од Реал Мадрид. Сезоната ја завршил со 15 настапи за Гранада во шпанското првенство без ниту еден постигнат гол.
Во летото 2016 година, откако позајмицата во Шпанија му истекла тој се вратил во екипата на Вотфорд. Своето деби во Премиер лигата го направил на 20 август 2016 во поразот со 1-2 на домашен терен од Челси, појавувајќи се во игра од клупата за резерви на местото на неговиот сонародник и стрелецот на голот за Вотфорд во тој натпревар Етјен Капу. Дукуре го постигнал својот прв гол за Вотфорд на 4 март 2017 година, длабоко во судиското продолжение, но тој не им помогнал на стршлените да го избегнат поразот (3–4) на Викариџ Роуд од Саутхемптон.
Сезоната 2017–2018, Дукуре ја завршил како најдобар стрелец на Вотфорд во Премиер лигата со 7 постигнати гола и бил избран за клупски "Играч на сезоната". Следната сезона тој постигнал 5 гола и додал уште четири една година подоцна за време на сезоната во која Вотфорд го загубил прволигашкиот статус и испаднал во Чемпионшип.
Евертон
На 8 септември 2020 година, Дукуре потпишал за Евертон откако клубот го договорил неговиот трансфер од Вотфорд за необјавена сума, за која се верувало дека изнесува околу 20 милиони фунти. Тој потпишал тригодишен договор со опција за четврта сезона. Пет дена по комплетирањето на трансферот, Дукуре го направил своето деби за Евертон за време на првиот натпревар на карамелите во сезоната 2020–2021, во кои тие оствариле победа со 1–0 на гостувањето кај Тотенхем. Дукуре го постигнал својот прв гол за Евертон со моќен удар со глава во победата со 3–2 на гости против Фулам на 22 ноември 2020 година во натпревар во Премиер лигата. Својот втор гол го постигнал против Манчестер Јунајтед во ремито 3–3 на 6 февруари 2021 година на Олд Трафорд. На 12 март, менаџерот на Евертон Карло Анчелоти објавил дека Дукуре се здобил со фрактура на стапалото за време на тренинг, поради што ќе отсуствува од терените од 8-10 недели. Анчелоти, исто така, додал дека се надева дека Дукуре ќе се врати во екипата пред крајот на сезоната. Своето враќање по повредата го направил на 16 мај 2021, во поразот со 1-0 на домашен терен од Шефилд Јунајтед. Првата сезона во дресот на Евертон ја завршил со 34 настапи и 3 постигнати гола во сите натпреварувања.
На почетокот на следната сезона, сега веќе под водството на новиот менаџер Рафа Бенитес, Дукуре останал редовен првотимец во Евертон и се запишал во листата на стрелците уште на отворањето на новата сезона во Премиер лигата при победата со 3-1 на Гудисон Парк над Саутхемптон. Дукуре започнал како стартер во секој од првите осум натпревари на Евертон во лигата, но поради повреда на стопалото во поразот со 0-1 на домашен терен од Вест Хем Јунајтед бил приморан да паузира од терените неколку недели.
Репрезентативна кариера
Дукуре играл за Франција во неколку младински репрезентации: почнувајќи од под 17 до под 21 година.
Во март 2019 година, фудбалскиот сојуз на Мали го поканил Дукуре да ја претставува африканската земја на репрезентативно сениорско ниво. Тој имал право да игра за Мали, бидејќи тоа е земјата на потекло на неговите родители, но тој ја отфрлил таа можност. Во февруари 2020 година, Дукуре рекол во едно интервју дека цели на место во француската репрезентација, но тој исто така останал отворен да ја претставува репрезентацијата на Мали. Во септември 2020 година, Дукуре бил повикан од селекторот на Мали за претстојните натпревари против Гана на 9 октомври и Иран на 13 октомври во Турција, но тој повторно го отфрлил повикот поради неговата желба да игра за Франција под водството на Дидје Дешам.
Клупска статистика
Статистиката е ажурирана на 3 ноември 2021
Херцлаке (општинска заедница)
Општинската заедница Херцлаке се состои од следниве општини:
Бача кај Модреј
Бача кај Модреј (словенечки: Bača pri Modreju) — населба во Општина Толмин во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Хустинската хроника
Хустинската хроника е хроника од 17 век, која детално ја прикажува историјата на Украина до 1598 година. Најверојатно е напишано од Захарија Копистенски.
Хустинската хроника ги опфаќа односите на Украина со Големото Московско Кнежевство и Големото Војводство Литванија, влијанието на Турците и Татарите и потеклото на Козаците. Завршува со воведувањето на Грегоријанскиот календар (1582) и Брестовската унија (1596).
Список на државни водачи во 1867 година
Ова е список на државни водачи во 867 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
NGC 169
NGC 169 — спирална галаксија во соѕвездието Андромеда, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 169 се споменува и како UGC 365, MCG 4-2-35, CGCG 479-44, IRAS 00342+2342, KCPG 13B, Arp 282.
Откривање
Објектот е откриен на 18 септември 1857 година од страна на Вилијам Парсонс, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 169 е од видот Sb. Видливиот сјај со голо око изнесува 12,4 m, оној во рамките на интервалот од минималната до максималната честота 13,2 m, додека површинскиот сјај изнесува 12,7 m/лм2. NGC 169 има привидни димензии од 2,6' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 36 м 51,7 с, а неговата деклинација, односно висината на лакот на тој агол, + 23° 59' 29". Положбениот агол на објектот е во износ од 88°.
Други поделби
Проучување на NGC 169 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2202. Во рамките на атласот на длабокото небо, Уранометрија 2000.00, објектот припаѓа на групата означена со бројот 126; додека во Каталогот на основни ѕвезди (GSC) е групиран под бројот 1738. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1188.
NGC 3293
NGC 3293 — расеано ѕвездено јато во соѕвездието Кобилица, откриено од францускиот астроном Никола Луј де Лакај во 1751 г. Содржи преку 100 ѕвезди посјајни од 14. величина во поле од 10 лачни минути, од кои најсјајни се сините суперџинови со привидна величина од 6,5 и 6,7. Има и пулсирачки црвен суперџин од 7. величина, наречен V361 Кобилица.
Латен (општинска заедница)
Латен (Lathen) — општинска заедница во округот Емсланд, во Долна Саксонија, Германија. Нејзиното седиште е во општината Латен.
Општинската заедница Латен се состои од следниве општини:
Грудница
Грудница (словенечки: Grudnica) — населба во Општина Толмин во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Алтернатива (политичка партија)
Алтернатива — македонска политичка партија.
Историја
Партијата била формирана на 10 март 2019. За претседател на партијата бил избран Африм Гаши.
На парламентарните избори во 2020 година, партијата настапила во коалиција со Алијанса за Албанците.
Губерница (Драгожани)
Губерница — археолошко наоѓалиште во битолското село Драгожани. Претставува населба од средниот век. Се наоѓа југозападно од селото, на оддалеченост од околу 4 км. Видливи се гробови градени од камен, покриени со камени плочи, со насоченост исток-запад.
Ц (кирилица)
Ц (кирилица: ; глаголица: ) — 28-та буква во македонската азбука. Според МФА се изговара и претставува безвучен алвеоларен африкат.
Се смета дека оваа буква е преземена од хебрејската буква Цади (צ), преку глаголската буква.
Браќа во Христа
Браќа во Христа или христаделфијани (англиски: Christadelphians) е независна протестантска црква основана во Америка и во Велика Британија во текот на 1848 година. Денес таа има приближно 60.000 членови во 120 земји.
ФК Стеауа Букурешт
Фудбалски клуб Стеауа Букурешт или скратено ФКСБ или само Стеауа — професионален романски фудбалски клуб, од градот Букурешт. Моментално се натпреварува во Лига 1, највиското ниво на романскиот фудбал.
Клубот првично бил дел од спортскиот клуб ЧСА Стеауа Букурешт и припаѓал на романската армија, но се разделил во 1998 година. Армијата го тужела фудбалскиот клуб во 2011 година и оттогаш е во конфликт во врска со сопственоста на брендот Стеауа, што резултирало со промена на името во акронимот ФКСБ на почетокот на 2017 година. Тоа е најуспешниот романски фудбалски клуб во сите натпреварувања, со 26 титули во домашното, 22 Купа на Романија, 2 Лига купа на Романија и 6 Суперкупа на Романија во домашните натпреварувања, а во меѓународните рамки, клубот бил победник на Европскиот куп на шампиони (КЕШ) и Суперкупот на Европа во 1986. Тие се воедно и првиот клуб од Источна Европа, кој го освоил Европскиот куп на шампиони во 1986 година, а во сезоната 1988-1989, тие повторно играле во финалето на ова натпреварување, но изгубиле од Милан.
Својте домашни натпревари Стеауа ги игра на Арена Национала, која има капацитет од 55,634 седечки места. Боите на клубот се црвената и сината. Првично, Стеауа настапувала во боите на романското знаме (сина, жолта и црвена), но потоа жолтата боја го изгубила своето значење. Неодамна, жолтата боја е повторно на спортската опрема на клубот, кога настапува на гостински натпревари.
Најголем соперник на Стеауа, се соседите Динамо Букурешт со кои имаат долгогодишно соперништво и се среќаваат во натпреварите познати како "Дерби на Романија" или "Вечно дерби".
Контроверзии низ историјата
Минатото на Стеауа и поврзаноста со романската армија,пред Револуцијата во 1989 година, е проследено со неколку контроверзии,како што е основањето на клубот,неговата активност исклучиво во Лига 1,трансфер на фудбалери и вклучување на фамилијата Чаушеску во работата на клубот за време на 80-тите години на 20 век. Клубот е основан на 7 јуни 1947 година,под името АСА Букурешт,од страна на романската кралска армија.Дебатите во врска со ова прашање,за формата на романската влада,се соочуваат против аргументите,според кои од една страна владата беше главно комунистичка,а од друга страна дека државата сè уште беше уставна монархија,со кралот кој претставува врховен командант на романската армија.Сепак,на почетокот на нивната прва сезона, Кармен Букурешт беше расформиран од политички причини,иако требаше да игра во плеј-офот за пласман во втората лига,а неговото место го зазеде АСА.Подоцна,тимот никогаш не испадна и моментално е еден од двете екипи кои единствено настапувале во првата лига,заедно со Динамо Букурешт. Од 1947 година,новата комунистичка влада воспостави стандарди,преку кои сите спортски асоцијации треба да се поврзани со одредена форма на синдикат или владина институција.Професионалниот фудбал беше укинат и играчите потпишаа за тимови како резултат на договори помеѓу владеачките институции и клубовите,а не како редовни трансакции на пазарната економија.Како клуб на армијата,на неколку млади талентирани играчи им беше нудено да се приклучат во редовите на Стеауа,каде што би имале обезбедено подобри услови,можност за поуспешна кариера,а исто така и да бидат ослободени од служење на задолжителниот воен рок.Георге Хаџи беше позајмен на овој начин од Фк Спортул Студентеск во 1987 г. за натпреварот од европскиот Супер Куп против Динамо Киев.Потоа тој продолжи да настапува за Стеауа по негова желба, и покрај противењето на неговиот поранешен клуб.,Во 1988 година,трансферот на Георге Попеску од Универзитатеа Крајова во Стеауа,претставува уште еден пример,очигледно без согласност на клубот или фудбалерот.Сепак,тој се врати во својот стар клуб по една сезона. Во текот на втората половина на 80-тите години на 20 век и во последните години од комунистичкиот режим во Романија,посвоениот син на диктаторот Николае Чаушеску,Валентин,беше вклучен во раководството на клубот.И покрај тврдењата за фаворизирање на клубот со купување на најдобрите фудбалери во земјата и дека 5-тата титула по ред е освоена со поткупување на судии или противнички тимови,Валентин Чаушеску во едно неодаменшно интервју изјави дека тој не сторил ништо друго освен тоа што го заштитил својот клуб од влијанието на Динамо Букурешт,преку Министерството за внатрешни работи.Сепак,релативно малку се знае во моментов,за улогата на Валентин Чаушеску во историјата на Стеауа.Тврдењата дека е вклучен во успехот на клубот,со користење на неетички методи,допрва треба да се докаже.Како последица на тоа,оваа тема е сè уште предмет за дискусија.